 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Proiect DECIZIA ETAPEI DE ÎNCADRARE**

**din 29.11.2018**

Ca urmare a notificării adresate de **Onu Mihail și persoanelor fizice de pe raza O.S. Tulgheș**, ***privind planul/programul „Amenajamentul fondului forestier proprietatea persoanelor fizice reunite în U.P. I Putna-Bistricioara***” înregistrată la APM Harghita cu nr. 6785/11.09.2018, cu completările ulterioare nr. 6937/18.09.2018, nr. 8401/19.11.2018 nr. 8204/08.11.2018, nr. 8402/19.11.2018 şi a adresei Ministerului Mediului şi Schimbărilor Climatice nr.146309/OP/20.12.2012 și adresei Ministerului Mediului nr. 12081/LAN/07.11.2018, prin care se deleagă competenţa APM HARGHITA pentru derularea procedurii de realizare a evaluării de mediu pentru planuri şi programe, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*
* *Ord. nr.46/2016 privind instituirea regimului de arie naturală protejată și declararea siturilor de importanță comunitară ca parte integrantă a rețelei ecologice europene Natura 2000 în România*
* *Ordinul MMAP nr.1556/2016 privind aprobarea planului de management pentru situl Natura2000 ROSPA0033 și ROSPA0030 suprapusă peste ROSCI0019*
* *Ordinul ministrului mediului, apelor și pădurilor nr. 909/2016 privind aprobarea Planului de management și a Regulamentului sitului Natura 2000 ROSCI0090 Harghita Mădăraș*
* *Ordinul ministrului mediului, apelor și pădurilor nr. 753/2016 privind aprobarea Planului de management și a Regulamentului sitului Natura 2000 8ROSCI0252 Toplița - Scaunul Rotund Borsec*

**Agenţia pentru Protecţia Mediului HARGHITA**

* ca urmare a consultării autorităţilor publice participante în cadrul şedinţei Comitetului Special Constituit din data de 27 noiembrie 2018, a completărilor depuse la documentaţie;
* în conformitate cu prevederile art. 5 alin. (1) pct. a) şi a anexei nr. 1– Criterii pentru determinarea efectelor semnificative potenţiale asupra mediului din H.G. 1076/2004 privind stabilirea procedurii de realizare a evaluării de mediu pentru planuri şi programe;
* în prezenţa/lipsa comentariilor motivate din partea publicului interesat,

**decide:**


**Planul/programul *„Amenajamentul fondului forestier proprietatea persoanelor fizice reunite în U.P. I I Putna-Bistricioara”*, nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Motivele care au stat la baza deciziei conform Anexei nr.1 din H.G. 1076/2004 sunt următoarele:**

1. **Caracteristicile Planului de Amenajare a fondului forestier cu privire, în special, la:**
2. **Gradul în care planul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:**


- Amenajamentul silvic **nu** **creează cadrul pentru proiecte conform Anexei nr.1, nr.2 din H.G. nr.445/2009** privind evaluarea impactului anumitor proiecte publice şi private asupra mediului, astfel în perioada de aplicare a acestui amenajament nu este necesară construirea de drumuri forestiere, şi alte lucrări prevăzute în anexele I şi II din H.G. nr.445/2009.

Amenajamentul este elaborat pentru fondul forestier proprietatea persoanelor fizice în U.P. I Putna-Bistricioara pe teritoriul administrativ al mun. Gheorgheni, mun. Toplița, comunei Suseni, comunei Sărmaș, comunei Tulgheș (jud. Harghita) și comunei Lunca Bradului (jud. Mureș).



Unitatea de producţie U.P. Putna Bistricioara s-a constituit în forma actuală pe baza prevederilor Conferinţei I de amenajare din 19.12.2014, din arborete aparţinând anterior de: U.P. II Belchia – O.S. Gheorgheni; U.P. V Liban – O.S. Zetea; U.P. III Putna Întunecoasă, U.P. VFeţele Putnei – O.S. Tulgheş; U.P. I - O.S. Lunca Bradului, precum şi o serie de păşuni împădurite din raza O.S. Tulgheş şi O.S. Gheorgheni.


Unitatea de producţie ***U.P. I Putna-Bistricioara*** este administrată de O.S. Tulgheș și de O.S.R. Gheorgheni, și are o suprafaţă de ***426,3 ha***, și este cuprins în 8 trupuri de pădure:




Suprafaţă ***studiată parțial (16,1 ha) se suprapune*** cu arii naturale protejate: ROSCI0019 Călimani - Gurghiu (parcelele 180 şi 181), ROSPA0030 Defileul Mureşului Superior (parcelele %180 şi 181), ROSCI0252 Topliţa-Scaunul Rotund (parcela 124), ROSCI0090 Harghita-Mădăraş (parcelele 27, 29, 30, 45 şi 53) şi ROSPA0033 Depresiunea şi Munţii Giurgeului (parcelele 1-4, 24-26, 150, 159, 160, 176, 177, 208, 255 şi 256).

Suprafaţa fondului forestier fiind repartizată pe următoarele grupe/subgrupe/categorii funcţionale:


În scopul reglementării procesului de producţie/protecţie conform obiectivelor şi funcţiilor ecologice şi social-economice atribuite arboretelor au fost constituite următoarele categorii funcționale:



Încadrarea pe tipuri de categorie funcţională:



Principalele indicatori cantitativi sunt următoarele:



Pentru realizarea obiectivelor stabilite este necesar ca arboretelor să li se aplice măsuri de gospodărire adecvate. În S.U.P. „A” au fost incluse toate arboretele încadrate în grupa a 2-a precum şi cele din grupa 1 categoriile funcţionale 5L şi 5M. Prin tratamentele adoptate din aceste arborete se va extrage, în principal, lemn gros pentru cherestea. În S.U.P. „M” au fost incluse toate arboretele încadrate în grupa 1 (categoriile funcţionale 2A şi 4I - 14,8 ha). În aceste arborete nu se admite recoltarea de produse principale, ele urmând a fi parcurse doar cu lucrări speciale de conservare.

Bazele de amenajare: regimul – codru;

Ciclul de 100 ani.

***Posibilitatea anuală adoptată:***

Posibilitatea anuală de produse principale este de 2096 m3, iar cea de produse secundare

este de 409 mc. Cu tăieri de conservare se vor parcurge anual 1,5 ha de pe care se vor extrage 66 mc. În deceniul de aplicare s-au propus următoarele lucrări de îngrijire şi conducere a arboretelor: degajări pe o suprafață de 3,8 ha/an; curăţiri pe o suprafață de 7,5 ha/an cu 18 mc/an; rărituri pe o suprafață de 14,7 ha/an cu 391 mc/an; tăieri de igienă pe o suprafață de 116,2 ha/an cu 97 mc/an. Posibilitatea de produse secundare obligatorie este cea pe suprafaţă, **volumul de extras fiind orientativ**.

***Modificări intervenite în cadrul amenajamentului***

- nu este cazul

***Amenajamentul are valabilitatea de 10 ani, începând de la data de 01.01.2017 revizuirea lui urmând a se face în anul 2026.***

**ARII NATURALE PROTEJATE** **DE INTERES NAŢIONAL: nu este cazul;**

1. **Gradul în care Planul de Amenajare a fondului forestier influenţează alte planuri şi programe, inclusiv pe cele în care se integrează sau derivă din ele:**

Conform prevederilor Articolului 21 alin 5.) din Legea nr. 49 din 2011 pentru aprobarea Ordonanţei de urgenţă a Guvernului nr. [57/2007](file:///C:\Documents%20and%20Settings\q\Sintact%202.0\cache\Legislatie\temp\00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, ***“Amenajamentul Silvic al persoanelor fizice, reunite în U.P. I Putna-Bistricioara”*** adoptat va fi armonizat cu prevederile planului de management elaborat pentru ariile naturale protejate cuprinse în acest amenajament silvic.

**c.) Relevanţa planului în/pentru integrarea consideraţiilor de mediu, mai ales din perspectiva promovării dezvoltării durabile:**

Amenajamentul în sine are scopul de a promova dezvoltarea durabilă, urmărind stabilirea unor ansamblu de măsuri silviculturale, economice şi de interes social prin care pădurea poate da societății cu maximă eficență produse și servicii, cu menținerea continuității pădurilor, menținându-se ca o resursă regenerabilă.

**Probleme de mediu relevante pentru plan:**

Menţinerea integrităţii fondului forestier, respectiv protejarea ariilor naturale protejate şi a peisajului.

**e. Relevanţa planului pentru implementarea legislaţiei naţionale şi comunitare de mediu:**

Se vor respecta prevederile din:

* Ordonanţa de Urgenţă nr.195 din 22 decembrie 2005, cu modificările ulterioare şi completările ulterioare privind protecţia mediului, art.69:

a) să menţină suprafaţa împădurită a fondului forestier, a vegetaţiei forestiere din afara fondului forestier, inclusiv a jnepenişurilor, tufişurilor şi pajiştilor existente, fiind interzisă reducerea acestora, cu excepţia cazurilor prevăzute de lege;

b) să exploateze masa lemnoasă în condiţiile legii precum şi să ia măsuri de reîmpădurire şi, respectiv de completare a regenerărilor naturale;

c) să gestioneze corespunzător deşeurile de exploatare rezultate, în condiţiile prevăzute de lege;

d) să asigure respectarea regulilor silvice de exploatare şi transport tehnologic al lemnului, stabilite conform legii, în scopul menţinerii biodiversităţii pădurilor şi a echilibrului ecologic;

e) să respecte regimul silvic în conformitate cu prevederile legislaţiei în domeniul silviculturii şi protecţiei mediului;

f) să asigure aplicarea măsurilor specifice de conservare pentru pădurile cu funcţii speciale de protecţie, situate pe terenurile cu pante foarte mari, cu procese de alunecare şi eroziune, de grohotişuri, stâncării, la limita superioară de altitudine a vegetaţiei forestiere, precum şi pentru alte asemenea păduri;”

* Legea Apelor nr.107/1996 cu modificările şi completările ulterioare;
* OUG nr.57/2007 aprobat prin Legea nr.49/2011 privind regimul ariilor naturale protejate, conservarea habitatelor naturale, a florei şi faunei sălbatice cu modificările şi completările ulterioare;
* Hotărârea Consiliului Judeţean Harghita nr.162/2005, privind protecţia valorilor naturale de pe teritoriul judeţului Harghita;
* Legea nr.211/2011 privind regimul deşeurilor;
* Legea nr.101/2011 pentru prevenirea şi sancţionarea unor fapte privind degradarea mediului;
* O.U.G. nr.68/2007 privind răspunderea de mediu cu referire la prevenirea şi repararea prejudiciului asupra mediului, aprobată prin Legea 19/2008, modificată şi completată prin OUG 15/2009, care transpune prevederile Directivei Consiliului şi Parlamentului European 2004/35/CE privind răspunderea de mediu cu referire la măsurile preventive şi de reparare, publicată în Jurnalul Oficial al Uniunii Europene (JOUE) nr. L 143 din 30 aprilie 2004.

**2. Caracteristicile efectelor şi ale zonei posibil a fi afectate cu privire, în special, la:**

**a. Probabilitatea, durata, frecvenţa şi reversibilitatea efectelor:**

Prin măsurile prevăzute în Amenajamentul Silvic nu apare efect remanent asupra mediului.

**b. Natura cumulativă a efectelor:**

Nu este cazul.

**c. Natura transfrontieră a efectelor:**

Nu este cazul.

1. **Riscul pentru sănătatea umană sau pentru mediu (de exemplu, datorită accidentelor):** *nu este cazul*

***Măsuri prevăzute în cazul unor calamităţi:***

*Titularul activităţii are obligaţia conform prevederilor art. 15 din OUG 164/2008 pentru modificarea si completarea Ordonanţei de Urgenţă a Guvernului nr. 195/2005 privind protecţia mediului, de a notifica APM Harghita daca intervin elemente noi, necunoscute la data emiterii prezentei, precum si asupra oricăror modificări ale condiţiilor care au stat la baza emiterii prezentei decizii, înainte de realizarea modificării. Pe baza notificării APM Harghita va lua decizia după caz, cu privire la menţinerea deciziei sau la necesitatea revizuirii acesteia, informând titularul despre această decizie. Până la adoptarea acestei decizii de către APM Harghita este interzisă desfăşurarea oricărei activităţi care ar rezulta in urma modificărilor care fac obiectul notificării*

În cazul apariţiei unor calamităţi naturale (în zonă, cele mai frecvente manifestări din cauza factorilor abiotici: - doborâturile de vânt sau rupturile de zăpadă, uscări anormale, incendii, şi din cauza factorilor biotici: - izolat atacuri de insecte sau vătămări de vânat), se pot şi trebuie aplicate lucrări care să ducă la lichidarea urmărilor generate de factorii perturbatorii. Aceste lucrări fiind din gama de lucrări prevăzute de amenajament (tăieri cu caracter de refacere, lucrări de îngrijire etc.)

La implementarea obiectivelor incluse în “*Amenajamentul Silvic al Fondului Forestier U.P. I Putna-Bistricioara”*, Ocolul Silvic va ţine cont de prevederile art. 33, alin. 1 şi 2, a Ordonanţei de Urgenţă nr. 57 din 20.06.2007 – privind regimul ariilor protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49 din 07.04.2011.

Măsuri propuse în cazul apariţiei unor calamităţi naturale (incendii de pădure şi păşuni, alunecările de teren, inundaţii, doborâturi şi rupturi în masă de vânt şi zăpadă, atacuri masive de insecte etc.):

***Incendii***: Identificarea şi izolarea focarelor prin utilizarea dotărilor din pichetul PSI al Ocolului Silvic; Informarea Departamentului de Pompieri de pe raza de competenţă a acestora;

***Alunecări de teren***: Identificarea suprafeţei afectate de alunecare; Informarea Departamentului de Pompieri; Punerea în valoare şi extragerea volumului de masă lemnoasă doborât, rupt a cărui greutate împreună cu stratul de sol a cauzat alunecarea; Împădurirea golului rezultat cu speciile prevăzute în compoziţia din amenajament şi a taluzurilor abrupte cu puieţi din speciile care ajută la fixarea solului;

***Inundaţii***: Informarea Comisiilor locale şi judeţene de apărare în cazuri de urgenţe de pe raza de competenţă a acestora; Curăţarea albiilor pâraielor de resturi de material lemnos care ar putea provoca viituri în aval;

***Doborâturi şi rupturi de vânt sau zăpadă***: Punerea în valoare a masei lemnoase afectate în vederea stopării unor atacuri masive de insecte; Exploatarea şi curăţarea de resturi de exploatare a zonelor afectate; Reîmpădurirea suprafeţelor respective conform normelor tehnice în vigoare;

***Atacuri de insecte***: Identificarea focarelor de infecţie; Punerea în valoare imediată a masei lemnoase afectate; Exploatarea şi curăţarea de resturi a suprafeţei afectate; Reîmpădurirea eventualelor ochiuri rezultate;

Împădurirea/reîmpădurirea se va efectua cu specii indigene caracteristice fiecărui tip fundamental de pădure şi fiecărui tip de habitat în parte;

**e. Mărimea şi spaţialitatea efectelor (zona geografică şi mărimea populaţiei potenţial afectate):**

- Este redus. În vecinătatea terenului studiat sunt: terenuri agricole, terenuri în fondul forestier.

**f. Valoarea şi vulnerabilitatea arealului posibil a fi afectat, date de:**

**i. caracteristicile naturale speciale sau patrimoniul cultural:** Nu este cazul.

**ii. Depăşirea standardelor sau a valorilor limită de calitate a mediului:**

În Planul de Amenajament Silvic la stabilirea funcţiilor de protecţie şi producţie s-a ţinut cont de măsurile necesare pentru menţinerea în stare bună a corpurilor de apă de suprafaţă şi subterană şi protecţia solului (rol antierozional) respectiv pentru protecţia ariilor naturale protejate menţionate.

**iii. folosirea terenului în mod intensiv:** Nu este cazul.

**g. Efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:**

* *ROSPA0033 Depresiunea și Munții Giurgeului,*
* *ROSPA0030 Defileul Mureşului Superior și ROSCI0019 Călimani-Gurghiu inclus în Parcul Natural Defileul Mureșului Superior*
* *ROSCI0252 Toplița-Scaunul Rotund Borsec*
* *ROSCI0090 Harghita Mădăraș*
* *Efectele vor fi reduse asupra zonelor sau peisajelor care au un statut de protejare recunoscute pe plan naţional, comunitar sau internaţional în cazul respectării condiţiilor impuse prin prezenta decizie de încadrare pct.3.*

**II. Motivele care au stat la baza luării deciziei etapei de încadrare în procedura de evaluare adecvată în baza OUG nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice cu modificările şi completările ulterioare, sunt următoarele:**

1. 217,8 ha din amenajamentul studiat se suprapune cu ariile naturale protejate, astfel: ROSCI0019 Călimani - Gurghiu (parcelele 180 şi 181), ROSPA0030 Defileul Mureşului Superior (parcelele %180 şi 181), ROSCI0252 Topliţa-Scaunul Rotund Borsec (parcela 124), ROSCI0090 Harghita-Mădăraş (parcelele 27, 29, 30, 45 şi 53) şi ROSPA0033 Depresiunea şi Munţii Giurgeului (parcelele 1-4, 24-26, 150, 159, 160, 176, 177, 208, 255 şi 256).
2. toate arboretele situate în interiorul siturilor de importanţă comunitară au fost încadrate în categoria funcţională 1.5M (ca funcţie prioritară sau, după caz, secundară).
3. Parcelele forestiere analizate creează cadru pentru habitatele şi speciile ocrotite de interes comunitar menţionate în Planul de management al siturilor de interes comunitar ROSPA0030 Defileul Mureşului Superior, ROSPA0033 Depresiunea și Munții Giurgeului, ROSCI0252 Topliţa-Scaunul Rotund Borsec, ROSCI0090 Harghita-Mădăraş.
4. punctul de vedere nr. 8401 din 19.11.2018 emisă de Agenția pentru Protecția Mediului Mureș (pentru Trupul Lunca Mare)
5. planul ar putea afecta în mod nesemnificativ, temporar, fără impact remanent ariile naturale protejate planul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
6. planul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Măsuri de reducere prezentate:**

* egalizarea în timp a suprafeţelor de pădure pe categorii de vârstă, la nivel de unitate de producţie, prin management activ
* păstrarea tipului natural fundamental de pădure.
* la sfârşitul exploatării, în fiecare parcelă, se vor păstra minim 3 arbori morţi la hectar.
* la tăierea finală se vor păstra cel puţin 3 arbori maturi/ha, izolat şi în pâlcuri, cu diametrul minim egal cu diametrul mediu al arboretului.
* pentru lucrările de exploatare în perioada 1 aprilie - 1 august se vor emite autorizaţii de exploatare doar pentru un singur parchet de exploatare pentru fiecare formaţie de exploatări, la nivel de ocol silvic.
* accesul motorizat pe timpul iernii se face la minim 3 km de zonele de rotit ale cocoşului de munte
* în cazul gradaţiilor se vor folosi combateri aviochimice doar după ce metodele mecanice şi chimice noninvazive - tamponarea pontelor, nu au dat rezultate. Insecticidele folosite vor fi doar biologice şi se vor folosi doar după aprobarea A.N.A.N.P.
* recoltarea fructelor de pădure, ciupercilor comestibile şi plantelor medicinale, din fond forestier, de către agenţi economici, doar în conformitate cu prevederile legale, cu obţinerea tuturor avizelor şi aprobărilor necesare.

**3. Planul urmează să fie supus procedurii de adoptare fără aviz de mediu cu următoarele condiţii:**

* **În** **Amenajamentul Silvic U.P. I Putna-Bistricioara principalele măsuri pentru reducerea impactului asupra mediului sunt următoarele:**

- respectarea prevederilor Art. 32 din Ordinul M.M. nr. 1447/2017: înainte de etapa de marcare a arborilor ce urmează să fie puşi în valoare, ocoalele silvice solicită administratorilor/custozilor condițiile specifice necesare menţinerii/îmbunătăţirii stării de conservare a speciilor/habitatelor, a elementelor naturale/patrimoniului natural prezente în arboretele pentru care a fost desemnată aria naturală protejată, care vor fi introduse în autorizația de exploatare

- asigurarea unei structuri relativ compacte a pădurii; instalarea de adăposturi şi cuiburi artificiale în arboretele tinere;

- dezvoltarea zonelor de lizieră (minim 30 m de lizieră până la intrarea în pădure) şi organizarea de limite naturale de-a lungul drumurilor şi potecilor din pădure prin menţinerea plantelor ierboase perene înalte;

- excluderea folosirii pesticidelor, măcar în vecinătatea adăposturilor.

- măsuri pentru reducerea impactului asupra speciilor de plante:

- interzicerea depozitării masei lemnoase exploatate în zone în care aceste specii au fost identificate;

- evitarea colectării materialului lemnos pe traseele în care au fost identificate respectivele specii;

- se interzice amplasarea de rampe de încărcare în zone în care a fost raportată prezenţa speciilor de interes comunitar

- menținerea bălților permanante până în luna iunie în toate ariile naturale protejate

- Totodată trebuie respectate și următoarele condiții pe toată suprafața prevăzută în amenajament:

* limitarea tăierilor de masă lemnoasă, astfel încât acestea să se încadreze strict în posibilitatea de creştere normală a pădurilor, stabilită prin amenajamentele silvic elaborat;
* asigurarea permanenţei pădurilor şi a funcţiilor de protecţie şi producţie ale acestora;
* aplicarea de tehnologii de recoltare şi colectare a lemnului, care să nu afecteze echilibrul ecologic;
* prevenirea proceselor de degradare a pădurilor şi solurilor forestiere, care pot conduce la uscarea prematură a arborilor pe picior;
* promovarea în cultură a speciilor autohtone valoroase, precum şi împădurirea tuturor suprafeţelor neregenerate din fondul forestier;
* asigurarea protecţiei şi pazei pădurilor în vederea prevenirii şi combaterii bolilor şi dăunătorilor, incendiilor, distrugerilor şi degradărilor;
* realizarea unor lucrări de îngrijire şi conducere prin care să se menţină şi să se îmbunătăţească starea de sănătate, stabilitatea şi biodiversitatea naturală;
* un procent de min. 20% din resturile de exploatare este necesar să rămână pe suprafaţa parchetului de exploatare;
* planificarea tăierilor de regenerare în scopul realizării unui mozaic de habitate naturale aflate în diverse stadii de dezvoltare, urmărindu-se îndeosebi regenerarea lor naturală din sămânţă;
* menţinerea arborilor de pe marginea cursurilor de apă, care asigură umbră şi hrană, pentru speciile şi habitatele ocrotite legate de ecosistemele acvatice;
* recoltarea raţională a masei lemnoase, astfel încât să nu fie afectată stabilitatea şi continuitatea pădurii şi a ecosistemelor, în acest sens în suprafaţa cu păduri supuse regimului de conservare specială, arbori vor fi menţinuţi până la vârste apropiate de limita fiziologică, ceea ce constituie o garanţie în plus pentru perpetuarea unor specii specializate (cel puţin într-o anumită perioadă a vieţii sau a ciclului de dezvoltare) pe arborete bătrâne;
* Exploatările forestiere trebuie să se desfăşoare folosind tehnologii care au impact minim asupra habitatelor forestiere şi în special asupra celor de interes comunitar.
* punerea în practica a soluţiilor tehnice de exploatare forestieră va fi supravegheată de un specialist din partea titularului, în vederea asigurării respectării tehnicilor de execuţie precum şi a măsurilor de reducere a impactului asupra speciilor şi habitatelor;
* se va evita efectuarea simultană a lucrărilor de exploatare forestieră pe suprafeţe învecinate, pentru a da posibilitatea existenţei unor zone de linişte pentru speciile protejate;
* recoltarea masei lemnoase se va realiza evitându-se degradarea solului, precum şi rănirea arborilor rămaşi în suprafaţa exploatată, mai ales a celor limitrofi drumurilor de exploatare;
* lucrările silvice se vor executa în perioade de timp cât mai scurte şi printr-o rotaţie ciclică în timp şi spaţiu, a zonelor cu grade diferite de intervenţie;
* tehnologia de exploatare a masei lemnoase din parchete care este diferenţiată în funcţie de tratamentul aplicat şi de felul tăierii, nu trebuie să producă prejudicierea peste limitele admise de reglementările specifice, a arborilor nemarcaţi, degradarea solului şi a malurilor de ape;
* în desfăşurarea activităţii de exploatare forestieră, se vor respecta prevederile art. 33, alin. 1 şi 2, a Ordonanţei de Urgenţă nr. 57 din 20 iunie 2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări prin Legea nr. 49 din 7 aprilie 2011
* prin autorizația de exploatare aveți obligaţia în cazurile în care platforma primară a parchetelor de exploatare se află în vecinătatea drumurilor judeţene obţinerea Autorizaţiei de amplasare de la Consiliul Judeţean Harghita – Compartiment Administrarea Drumurilor, iar în cazul drumurilor din județul Mureș aveți obligația de a notifica Consiliul Județean Mureș.
* **În Amenajamentul Silvic U.P. I Putna-Bistricioara principalele condiții pentru reducerea impactului asupra păsărilor ocrotite în cadrul ROSPA0033 și ROSPA030 sunt următoarele:**

este interzisă exploatarea masei lemnoase în perioada de cuibărire ale păsărilor (perioada 1 mai - 15 iunie)

- identificarea zonelor de împerechere, cuibărit şi creştere a puilor, în vederea protejării acestora în perioadele în care în pădure se execută lucrări silvice; evitarea exploatărilor forestiere în perioadele de împerechere, cuibărit şi creştere a puilor; reducerea activităţii de turism în pădure;

- păstrarea în arborete a unui număr rezonabil de arbori morţi, bătrâni, arbori aflaţi la sol în curs de descompunere, a ramurilor căzute ceea ce constituie o condiţie fundamentală pentru asigurarea biodiversităţii pădurilor; în aceste condiţii vor fi păstraţi minim 10 arbori morţi pe picior sau pe sol la fiecare ha;

- evitarea alterării habitatelor din jurul adăposturilor şi a zonelor de împerechere, cuibărit şi creştere a puilor;

- reconstrucţia cuiburilor a căror distrugere prin lucrările de exploatare nu poate fi evitată, cunoscut fiind, că păsările care au plecat nestingherite, revin la cuiburi, în cazul în care acestea sunt reconstruite;

- interzicerea păşunatului şi accesului câinilor în pădure, aceştia putând provoca perturbări semnificative la nivelul populaţiei păsărilor, în mod deosebit, a acelora care cuibăresc la nivelul solului;

- accesul motorizat pe timpul iernii se face la minim 3 km de zonele de rotit ale cocoşului de munte

- în jurul cuiburilor active de păsări răpitoare şi alte specii de păsări protejate având cuib fix, spre exemplu acvilă ţipătoare mică (Aquila pomarina), barza neagră (Ciconia nigra), viespar (Pernis apivorus), şerpar (Circaetus gallicus), se vor lăsa perimetre de protecție în jurul cuibului într-o rază de cel puţin 150 m faţă de cuib.

* **În Amenajamentul Silvic U.P. I Putna-Bistricioara principalele condiții pentru reducerea impactului asupra habitatelor și carnivorelor mari ocrotite în cadrul ROSCI0019 Călimani-Gurghiu, ROSCI0090 Harghita Mădăraș și ROSCI0252 Toplița-Scaunul Rotund Borsec sunt următoarele:**

- se vor utiliza exclusiv drumurile de acces desemnate

- în perioada 15 noiembrie – 1 mai al fiecărui an se interzice cu desăvârşire orice fel de exploatare (de ex. exploatare de material lemnos) la o distanţă mai mică de 100 m faţă de cel mai apropiat bârlog de urs cunoscut (hărţile cu zonele interzise vor fi produse, respectiv periodic actualizate şi transmise organelor competente de către administraţia siturilor Natura 2000).

- drumurile forestiere pe suprafața ariei naturale protejate ROSCI0090 vor fi amenajate cu bariere ori cu indicatoare (este interzisă accesul neautorizat cu motociclete, ATV-uri, sănii cu motor, autoturisme sau alte tipuri de autovehicule), unde accesul publicului ne este permis în colaborare cu administratorul ariei naturale protejate.

***Pentru modificările notificate condițiile sunt:***

**Modificările Amenajamentului silvic U.P. I Putna-Bistricioara se vor realiza cu respectarea condițiilor înscrise în prezenta decizia de încadrare.**

**Lucrările de exploatare a masei lemnoase afectate de doborâturi să se realizeze cât mai urgent, eventual în perioada iernii cu zăpezi abundente, pentru protejarea semințișului existent utilizabil pe teren, desființând și posibilul focar de infecție a dăunătorilor forestieri.**

**Lucrările de exploatare a masei lemnoase trebuie să aibă caracterul tăierilor de transformare conducând arboretul spre arboret plurien, de amestec, suprafeţele afectate de exploatări vor fi reîmpădurite/completări la regenerare naturală conform legislaţiei silvice în vigoare.**

**Avizarea modificărilor va fi de către A.N.A.N.P.**

**În cazul în care modificările survenite-intervenite în amenajamentul silvic implică, conform art.5 alin. (1) lit. a, din Ordinul M.M.P. nr. 3814/06.11.2012, cu modificările și completările ulterioare, necesitatea elaborării unui nou amenajament silvic înainte de expirarea acestuia, se va demara procedura de elaborare a unui nou amenajament, veți notifica APM Harghita, fiind necesară parcurgerea procedurii de evaluare de mediu conform HG nr. 1076/2004.**

***Monitorizarea efectelor asupra mediului, în conformitate cu art. 27, din HG 1076/2004 :***

* 1. *Monitorizarea respectării măsurilor enumerate pentru menţinerea/refacerea stării favorabile a habitatelor şi speciilor de interes comunitar în fiecare unitate de producţie, avizate de administratorului/custodelui ariei naturale protejate. Termen : anual, trim. I*
  2. *Monitorizarea asigurării structurilor echilibrate pe clase de vârstă a arboretelor pe fiecare unitate de producţie, cu evidenţierea şi a ponderii arboretelor din ultimele clase de vârstă, cu nivel ridicat al biodiversităţii. Termen : anual, trim. I*
  3. *Monitorizarea respectării posibilităţii de recoltare masă lemnoasă, calculată în amenajament pe unitate de producţie. Evidenţierea volumelor aferente produselor accidentale precomptate (se înlocuiesc volumele cu volume echivalente de lemn prevăzute a fi recoltate din arboretele incluse în planurile decenale de recoltare a produselor principale)*

**Condiţiile specifice prevăzute în planul de management aprobat și în Regulamentul aferent:**

Pentru conservarea biodiversităţii în **situl Natura2000 ROSPA0033, ROSPA0030, ROSCI0019, ROSCI0090 și ROSCI0252**, se vor aplica măsurile specifice de ocrotire a speciilor şi habitatelor prioritare, în conformitate cu Planurile de management al siturilor.

*-* măsurile prezentate și condițiile enumerate în Decizia de încadrare trebuie anexate la Planul amenajistic aprobat și aplicate în urma lucrărilor din fondul forestier de către administratorul pădurilor

**Pentru protejarea apelor de suprafață se vor respecta prevederile adresei nr. 5850/T.S./25.09.2018 emisă de Admnistrația Bazinală de Apă Siret, Sistemul de Gospodărire a Apelor Neamț.**

**Planul propus nu necesită parcurgerea celorlalte etape ale procedurii de evaluare adecvată.**

**Informarea şi participarea publicului la procedura de evaluare de mediu/procedura de evaluare adecvată:**

**4.** **În urma apariţiei anunţului public privind depunerea primei versiuni a Amenajamentului Silvic** solicitând parcurgerea etapei de încadrare în vederea obţinerii avizului de mediu (apărut în ziarele Informaţia Harghitei în data de 14.09.2018, 11.09.2018 și 28.11.2018, Székelyhon-Gyergyói Hírlap 11.09.2018, 14.09.2018 și 29.11.2018, respectiv pe pagina de web a APM Harghita), nu s-au înregistrat la A.P.M. Harghita comentarii şi propuneri din partea publicului.

**5**. Titularul planului are obligaţia conform prevederilor art. 15 din OUG 164/2008 pentru modificarea si completarea Ordonanţei de Urgenţă a Guvernului nr. 195/2005 privind protecţia mediului, de a notifica APM Harghita dacă intervin elemente noi, necunoscute la data emiterii prezentei, precum şi asupra oricăror modificări ale condiţiilor care au stat la baza emiterii prezentei, înainte de realizarea modificării.

6. Potrivit prevederilor art. 21 alin 4 din O.U.G. nr. 195/2005 aprobată de Legea nr.265/2006 cu modificările şi completările ulterioare, răspunderea pentru corectitudinea informaţiilor puse la dispoziţia APM Harghita şi a publicului revine titularului planului

**Obligaţiile titularului:**

* Respectarea prevederilor din avizele custozilor.
* Respectarea legislației de mediu în vigoare.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**Procedura administrativă prealabilă:**

În conformitate cu prevederile art. 1, alin. 1 şi art. 7 alin. 1,2,3 din Legea nr. 554/2004 privind contenciosul administrativ, vă puteţi adresa instituţiei noastre în termen de 30 zile de la data comunicării prezentului act, înainte de a vă adresa instanţei de contencios administrativ competentă solicitând revocarea în tot, sau în parte a acestuia. Plângerea se poate adresa în egală măsură şi organului ierarhic superior.

**Soluţionarea litigiilor:**

Conform prevederilor art. 18 din O.U.G. nr. 195/2005 aprobată de Legea nr.265/2006, litigiile generate de emiterea prezentei decizii se soluţionează de instanţa de contencios administrativ competentă a Tribunalului Harghita. Cererea în acest sens se poate depune în termen de 6 luni de la data primirii răspunsului în urma parcurgerii procedurii prealabile

DIRECTOR EXECUTIV /ŞEF SERVICIU A.A.A.

ing.DOMOKOS László József ing. BOTH Enikő

ÎNTOCMIT /ȘEF SERVICIU CFM

geogr.MIHÁLY István-EA ing. SZABÓ Szilárd

Decizia de încadrare s-a emis în 2 exemplare

Ex. Nr. 1 - originalul s-a predat titularului planului

Ex. Nr. 2 – copia s-a îndosariat în dosarul de obiectiv